Diari Oficial de la Generalitat Valenciana


Sumari del DOGV 3094, del 07-10-1997 (1997/10774)

ORDRE de 3 d'octubre de 1997, de la Conselleria d'Economia, Hisenda i Administració Pública, per la qual es desplega el Decret 253/1997, de 2 d'octubre, del Govern Valencià, que estableix ajudes per a pal·liar els danys produïts per les pluges torrencials de finals de setembre en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3094

Data del DOGV
:   07-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10581


Data del document
:   03-10-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

3324 ORDRE de 3 d'octubre de 1997, de la Conselleria d'Economia, Hisenda i Administració Pública, per la qual es desplega el Decret 253/1997, de 2 d'octubre, del Govern Valencià, que estableix ajudes per a pal·liar els danys produïts per les pluges torrencials de finals de setembre en la Comunitat Valenciana. [97/10155]
  
Mitjançant el Decret 253/1997, de 2 d'octubre, el Govern Valencià va establir una sèrie d'ajudes destinades a pal·liar els danys produïts per les intenses pluges caigudes en determinades zones de la Comunitat Valenciana a finals de setembre de 1997.
  
En aquest decret es facultava el conseller d'Economia, Hisenda i Administració Pública per a adoptar les mesures necessàries per al desplegament del decret.
  
Per això, i fent ús de la facultat atorgada pel Decret 253/1997, de 2 d'octubre, del Govern Valencià
  
ORDENE
  
Article 1
  
La Conselleria d'Economia, Hisenda i Administració Pública concedirà ajudes econòmiques a les persones físiques o jurídiques que hagen patit danys físics o materials, com a conseqüència de les pluges torrencials caigudes a finals de 1997, en els municipis que es determinen en l'annex d'aquesta ordre. Aquestes ajudes econòmiques aniran s'adreçaran a:
  
- Els familiars de les víctimes.
  
- Les persones físiques o jurídiques afectades per la pèrdua o danys patits en els seus béns mobles o immobles.
  
- Les empreses, i en particular a les petites i mitjanes empreses, comerços i explotacions agrícoles, en la recuperació de la normal activitat.
  
Així mateix, podran concedir-se les ajudes establides en la present ordre pels danys patits en aquells municipis que, encara que no els reculla l'annex, es determinen amb posterioritat.
  
Article 2
  
Es concediran ajudes als hereus de les víctimes que no tenien concertada assegurança de vida o d'accidents. L'ajuda consistirà en la quantitat que, segons les taules aprovades pel Consorci de Compensació d'Assegurances, hauria correspost si el finat tingués contractada l'assegurança de vida corresponent, tenint en compte l'edat de la víctima i la prima mitjana.
  
Article 3
  
Les ajudes per la pèrdua o danys patits ens els béns mobles o immobles i les ajudes a empreses per a la recuperació de la normal activitat, consistiran en bestretes d'indemnitzacions i en préstecs i interessos bonificats, mitjançant els tipus d'operacions i les condicions econòmiques següents:
  
a) Bestreta del pagament d'indemnitzacions que pertocaren per altres entitats públiques o privades; aquestes ajudes s'establiran mitjançant l'obertura d'operació de préstec amb les entitats financeres que han subscrit conveni amb la Generalitat Valenciana. Les condicions d'aquesta operació de préstec seran les següents:
  
Import:
  
Fins al 100% de l'import de la indemnització que ha de percebre, que s'acreditarà mitjançant informe pericial del taxador de la companyia asseguradora.
  
Termini:
  
Màxim d'1 any.
  
Tipus d'interés:
  
- 4% nominal anual per quantitats de fins 1 milió de pessetes.
  
- 5% nominal anual per quantitats que ultrapassen d'1 milió i no superiors a 15 milions de pessetes.
  
En les operacions de préstec fins 1 milió de pessetes, la Generalitat subvencionarà el 100% dels interessos; per a allò que ultrapasse el milió de pessetes i fins 15 milions, la Generalitat Valenciana subvencionarà el 50%
  
El termini de presentació de sol·licituds per acollir-se a aquestes operacions de préstecs acabarà el dia 31 d'octubre de 1997.
  
b) Préstecs amb línies de finançament preferent per pluges torrencials, mitjançant l'obertura d'operació de préstec amb les entitats financeres que han subscrit conveni amb la Generalitat Valenciana. Les condicions d'aquesta operació de préstec seran les següents:
  
Import:
  
Fins al 100 % dels danys patits, els quals hauran de ser prèviament justificats documentalment.
  
Termini:
  
Fins a sis anys inclòs un de mancança.
  
Tipus d'interés:
  
Mibor a un any amb liquidacions trimestrals o mensuals a elecció del prestatari.
  
Els interessos seran subvencionats per la Generalitat Valenciana en un 50% durant els primers dos anys de vigència del préstec.
  
El termini de presentació de sol·licituds per acollir-se a aquestes operacions de préstec acabarà el dia 31 d'octubre de 1997.
  
Article 4
  
Podran ser objecte de les ajudes recollides en aquesta ordre aquelles situacions que, no estant incloses en els articles precedents, siguen proposades pels delegats del Consell a València i Alacant en l'informe que assenyala l'article 2, paràgraf final del Decret 253/97, de 2 d'octubre, del Govern Valencià, una vegada aprovades pel conseller d'Economia, Hisenda i Administració Pública.
  
Article 5
  
Les sol·licituds d'ajuda es presentaran en les oficines de la Delegació del Consell a Alacant i València, o en qualsevol de les oficines previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els terminis assenyalats en l'article 3 d'aquesta ordre.
  
Article 6
  
Les sol·licituds d'ajuda hauran de dur adjunta la documentació següent:
  
- Fotocòpia compulsada del DNI o NIF del sol·licitant.
  
- En el supòsit de béns immobles, documentació que acredite la titularitat del bé danyat (escriptura de compravenda, rebut de l'IBI, contracte d'arrendament o qualsevol altre document fefaent), juntament amb factura o pressupost de la reparació dels danys.
  
- En el supòsit de béns mobles, declaració jurada dels béns mobles danyats.
  
Article 7
  
Per a la gestió de les ajudes es constitueixen, en la Delegació del Consell a Alacant i València, sengles comissions, que sota la presidència dels respectius delegats del Consell, estaran compostes per tècnics dels serveis territorials a Alacant i València de les conselleries següents:
  
- Economia, Hisenda i Administració Pública,
  
- Presidència,
  
- Obres Públiques, Urbanisme i Transports,
  
- Benestar Social,
  
- Agricultura i Pesca,
  
- Ocupació, Indústria i Comerç.
  
Aquesta comissió, com a òrgan instructor dels expedients d'ajuda, efectuarà les comprovacions necessàries per a assegurar que les sol·licituds complisquen els requisits formals requerits i duguen adjunta la documentació exigida.
  
Una vegada acabada la instrucció de l'expedient, el delegat del Consell de cada província expedirà el corresponent certificat que acredite la titularitat de béns afectats i en el qual necessàriament haurà de constar el titular, NIF o CIF, el domicili i l'import dels danys patits.
  
Article 8
  
Els beneficiaris de les ajudes concedides en aplicació d'aquesta ordre estaran obligats a destinar-les exclusivament a la realització de la finalitat per a la qual se'ls van concedir.
  
Article 9
  
El pagament de les ajudes regulades en aquesta ordre es realitzarà a càrrec dels crèdits corresponents, a aquest efecte consignats en el pressupost de despeses de la Generalitat Valenciana per a l'exercici 1997.
  
DISPOSICIÓ FINAL
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana
  
València, 3 d'octubre de 1997
  
El conseller d'Economia, Hisenda i Administració Pública
  
JOSÉ LUIS OLIVAS MARTÍNEZ
  
ANNEX
  
Província d'Alacant
  
- Agost
  
- Adsubia
  
- Aigües
  
- Albatera
  
- Alcoi
  
- Alcoleja
  
- Alacant
  
- Almoradí
  
- Alqueria d'Asnar, l'
  
- Altea
  
- Balones
  
- Banyeres de Mariola
  
- Benasau
  
- Beneixama
  
- Beniarrés
  
- Benidorm
  
- Benifallim
  
- Benilloba
  
- Benimantell
  
- Benimassot
  
- Biar
  
- Bolulla
  
- Callosa d'En Sarrià
  
- Camp de Mirra, el
  
- Castalla
  
- Catral
  
- Cox
  
- El Campello
  
- Famorca
  
- Finestrat
  
- Jacarilla
  
- Xàbia
  
- Vall de Gallinera
  
- L'Orxa
  
- Muro de Alcoy
  
- Mutxamel
  
- Orihuela
  
- San Juan de Alicante
  
- San Miguel de Salinas
  
- Sant Vicent del Raspeig
  
- Santa Pola
  
- Sax
  
- Sella
  
- Tárbena
  
- Tollos
  
Província de València
  
- Agullent
  
- Albaida
  
- Alcúdia de Crespins, l'
  
- Alberic
  
- Alzira
  
- Ayora
  
- Aielo de Malferit
  
- Canals
  
- Carcaixent
  
- Cullera
  
- Chella
  
- Gandia
  
- Guadassuar
  
- Lugar Nuevo de Fenollet
  
- Llosa de Ranes
  
- Moixent
  
- Montichelvo
  
- Oliva
  
- Ontinyent
  
- Palma de Gandía
  
- Rótova
  
- Vallada
  
- Villalonga
  
- Xàtiva
  
f) MODIFICACIONS PRESSUPOSTÀRIES
  
Conselleria d'Economia,
  
 Hisenda i Administració Pública,